Bordebekken

Bordebekken (nordsamisk: Bordejohka) er ei elv i Sør-Varanger kommune i Finnmark. Den er ei vestlig sideelv til Munkelva og er 14,2 kilometer lang.

Elva har utspring fra et lite tjern like øst for riksrøys 352. Den renner først mot sørøst, parallelt med riksgrensa, før den snur mot nordøst ned til innsjøen Geaidnorátkkohatjávri. Etter utløpet fra Geaidnorátkkohatjávri skifter landskapet karakter, fra typisk vidde i øvre del til de vidstrakte Enaremyran, som strekker seg fra Munkelvdalen i sør og opp til Neiden i nord. Elva har her gravd seg noe ned i forhold til terrenget rundt, og renner i hovedsakelig østlig retning i en smal dal med bjørkeskog. Rundt tre kilometer sørvest for Munkefjord renner den sammen med Munkelva.

Munkelvvassdraget ble i 1973 vernet mot kraftutbygging i Verneplan I for vassdrag.

 Referanser 

Kategori:Elver i Sør-Varanger
Kategori:Munkelvvassdraget